laion/Wikipedia-Exotic huggingface dataset:
জিও এন্টারটেইন্টমেন্ট

জিও এন্টারটেইন্টমেন্ট অথবা জিও ড্রামা হল জিও টেলিভিশন নেটওয়ার্ক মালিকানাধীন ২০০২ সালের মে মাসে প্রতিষ্ঠিত একটি পাকিস্তানি সাধারণ বিনোদনমূলক টেলিভিশন চ্যানেল। চ্যানেলটির পরীক্ষামূলক সম্প্রচার পিএএস ১০ ডিজিটাল ফরমেটে ২০০২ সালে আগস্টে শুরু করা হয় এবং পরবর্তীতে ২০০২ সালের ১লা অক্টোবরে জিও এন্টারটেইন্টমেন্ট নাম নিয়ে নিয়মিত সম্প্রচার শুরু করেছিল। জিও এন্টারটেইন্টমেন্টের চলমান অনুষ্ঠানমালার তালিকা: আসমানো পে লিখা আধুরী আওরাত এক নায়ে সিনড্রেলা আন্নি কি আয়েগী বারাত আজার কি আয়েগী বারাত বাশার মমিন ২০১৪ সালের মে মাসে জিও এন্টারটেইন্টমেন্টে সম্প্রচারিত সকালের অনুষ্ঠান জাগো ওঠো পাকিস্তান ধর্মহীন কন্টেন্টের জন্য পাকিস্তান ইলেক্ট্রনিক মিডিয়া রেগুলেটরি অথরিটি কর্তৃক নিষিদ্ধ করা হয়। "Geo TV Network"। DAWN.com। সংগ্রহের তারিখ ২২ জুন ২০১৪।  "Blurred vision: Where is Pakistani television headed?"। The Express Tribune। Gulraiz Khan। ৫ মে ২০১৪। সংগ্রহের তারিখ ২২ জুন ২০১৪।  "Pemra suspends Geo Entertainment, ARY News licenses"। DAWN.com। সংগ্রহের তারিখ ২২ জুন ২০১৪।  "PEMRA serves notice on Geo for controversial content"। Daily Times। ১৬ মে ২০১৪। ৩১ মে ২০১৪ তারিখে মূল থেকে আর্কাইভ করা। সংগ্রহের তারিখ ৩১ মে ২০১৪।  Humaima (১৬ মে ২০১৪)। "Another Show Cause Notice for GEO TV for Airing Blasphemous Content"। Pakistan Tribune। ৩১ মে ২০১৪ তারিখে মূল থেকে আর্কাইভ করা। সংগ্রহের তারিখ ৩১ মে ২০১৪।  Mohammad Ashraf (১৬ মে ২০১৪)। "Pakistan's Geo TV under fire for 'blasphemy'"। gulfnews.com। সংগ্রহের তারিখ ৩১ মে ২০১৪।  "Demos held against Geo TV"। The News। ১৭ মে ২০১৪। ২৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩১ মে ২০১৪।  দাপ্তরিক ওয়েবসাইট টুইটারে জিও এন্টারটেইন্টমেন্ট Drama reviews on A&B Entertainment
ঘুঁটে

গরু বা মোষের মল অর্থাৎ গোবর শুকিয়ে গেলে তাকে বাংলায় বলে বলে ঘুঁটে। শুকালে গোবরের চটচটে ভাব বা গন্ধ কোনটিই থাকে না, রংও ভিজে গোবরের থেকে অনেকটা ফরসা হয়ে যায়। ঘুঁটে নানা দেশে জ্বালানি হিসাবে ব্যবহার হয় এবং নানা দেশে এর নানা নাম (যেমন dung cake, cowdung biscuits, buffalo chips)। ভারতীয় উপমহাদেশে গোবরকে জ্বালানি হিসাবে ব্যবহারের জন্য গোল গোল চ্যাপ্টা চাকতি হিসাবে শুকানো হয়। ঘুঁটে বলতে সাধারণতঃ এই খয়েরী রঙের চাকতিগুলিকে বোঝানো হয়। বাংলাদেশে এরকম ঘুঁটে ছাড়াও আরেক রকমের ঘুঁটে তৈরি হয়। যেমন পাটখড়ি/পাটকাঠিতে গোবর মাখিয়ে শুকানো হয় এবং তার পর লাকড়ির মত ব্যবহার হয়। সাধারণতঃ নরম থাকতে থাকতে গোবরকে ঘেঁটে সমসত্ত্ব করে গোল তাল পাকিয়ে সেগুলি হাতের সাহায্যে দেওয়াল বা তেমন কোন শক্ত তলের উপর থপ থপ করে থেবড়ে দিয়ে চ্যাপ্টা করা হয়। একে বলে ঘুঁটে দেওয়া। রবীন্দ্রনাথের সহজ পাঠে আছে: "বড় বৌ, মেজ বৌ, সেজ বৌ মিলে। ঘুঁটে দেয় ঘরের পাঁচিলে।।" গোবর হাওয়ার সংস্পর্শে শুকিয়ে শক্ত হয়ে ঘুঁটে হয়ে যায়। জলীয় অংশ কমে যাবার ফলে এর আয়তন সঙ্কোচন হয়। হাতে করে থেবড়ানোর জন্য ঘুঁটের বাইরের তলে হাতের তিন চার আঙুলের ছাপ থাকে। পিছনের তলটি সাধরনতঃ দেওয়ালের ন্যায় সমতল হয়। দেওয়ালগুলি এমন ভাবে বাছা হয় যাতে রোদ পড়ে ও ঘুঁটে তাড়াতাড়ি শুকায়। শুকিয়ে গেলে ঘুঁটে দেওয়াল থেকে সহজেই খসিয়ে নেওয়া যায়। কাঁচা ঘুঁটে দেওয়াল থেকে খোলার চেষ্টা করলে ভেঙে যায়। প্রায় শোকানো ঘুঁটে দেওয়াল থেকে ছাড়িয়ে নেবার পর গোছা গোছা করে রোদে রেখে আরো ভালো করে শুকানো হয়। তখন ঘুঁটে সমতল না থেকে একটু বেঁকে চুরে যেতে পারে। যে ঘুঁটে যত ভালো শুকানো হয় তা ততো সহজে জ্বালান যায়। তাই ভালো করে শুকানো ঘুঁটের কদর বেশি। একএকটি ঘুটে দেখতে বড়সড় মনে হলেও ঘুঁটে সমান আয়তনের কয়লা বা এমনকি কাঠের থেকেও অনেক হালকা। ঘুঁটে জ্বালানি হিসাবে কাজ করে কারণ গরু মোষের মলে অনেক অপরিপাচিত বা অর্ধপাচিত ঘাস ইত্যাদির কাষ্ঠল তন্তু থাকে যা সহজেই জ্বলে। এর কিছু অংশ দাউদাউ করে জ্বলে গেলেও বাকী অংশ অনেক্ষণ অবধি ধিকিধিকি জ্বলতে থাকে, যাতে ভালো ধীর আঁচের রান্নাও করা যায়। ঘুঁটের আগুনে মাঝারি রকমের ধোঁয়া হয়। এই ধোঁয়ায় ভালোভাবে মশা তাড়ানোর জন্যও অনেকসময় ব্যবহার হয়। গ্রামবাংলায় বিশেষ করে গোয়াল ঘরে রাত্রে মশা তাড়াবার জন্য ঘুঁটের ধুনি জ্বেলে রাখার রেওয়াজ আছে। ঘুঁটের ছাই/ভস্ম (Ash) প্রায় সাদা, ঈষৎ কালচে (একে "ছাই ছাই" রং বা ash-color বলা হয়)।ঘুঁটের ছাই অনেক সময় গ্রামে দাঁত মাজার জন্য ব্যবহার হয়। খুব নরম এবং কয়লার ছাইয়ের মত শক্ত নয় (বিশেষ করে কয়লার কাঁকড় হীন) তাই দাঁতের ক্ষতি হবার সম্ভাবনা কয়লার ছাইয়ের থেকে খুবই কম। কয়লার ছাই দিয়ে দাঁত মাজলে কাঁকড়ে দাঁতের এনামেল ঘষে যাবার সম্ভাবনা থাকে। "ঘুঁটে পোড়ে গোবর হাসে" মানে নিজের অবশম্ভাবী বিপদ সম্বন্ধে অজ্ঞানতা। "শুকিয়ে ঘুঁটে হওয়া" মানে খুব কড়া ভাবে শুকানো। গ্রামবাংলায় ঘুঁটে জ্বালানি হিসাবে অত্যন্ত সহজলভ্য হলেও ঘুঁটে দেখতে অমসৃণ, এবং এটি গরুর মল দিয়ে তৈরি বলে এর অপযশ আছেই। "ঘুঁটের মেডেল" বা "ঘুঁটের মালা" ইত্যাদি অসম্মানজনক উপহার হিসাবে ব্যবহার হয়।
দর্শনা রেলওয়ে স্টেশন

দর্শনা রেলওয়ে স্টেশন হলো বাংলাদেশ এর একটি সীমান্তবর্তী রেলওয়ে স্টেশন, যেটি খুলনা বিভাগের চুয়াডাঙ্গা জেলার দামুড়হুদা উপজেলায় দর্শনা শহরে অবস্থিত। এটি হল একটি রেল ট্রানজিট পয়েন্ট এবং ভারত-বাংলাদেশ সীমান্তের একটি সীমান্তবর্তী চেকপয়েন্ট। ১৮৬২ সালে ইস্টার্ন বেঙ্গল রেলওয়ের কলকাতা-[[ কুষ্টিয়া ]] রেলপথ খোলা হলে দর্শনা স্টেশনটি চালু হয়। মৈত্রী এক্সপ্রেস এই স্টেশনের উপর দিয়ে যায়। ১৯৪৭ সালে ভারত বিভাগের জন্য বঙ্গ প্রদেশের রেল যোগাযোগ ক্ষতিগ্রস্ত হয় যাকে বিভক্ত করা হয় ভারতীয় রাষ্ট্র, পশ্চিমবঙ্গ এবং পূর্ব বাংলার পাকিস্তানের প্রদেশ (পরে ১৯৫৬ সালে যার নাম পরিবর্তন করে পূর্ব পাকিস্তান হয়) এর মধ্যে। অবিভক্ত ভারতের ওপর ব্রিটিশ শাসনের সময়, নিয়মিত রাত ব্যাপী ট্রেন চলাচল করত কলকাতা, গোয়ালন্দ, ঢাকা ও নারায়ণগঞ্জের মধ্যে। ইস্ট বেঙ্গল মেল, ইস্ট বেঙ্গল এক্সপ্রেস এবং বরিশাল এক্সপ্রেস - এই তিনটি ট্রেন, ১৯৬৫ পর্যন্ত দুই দেশের মধ্যে নিজেদের পরিষেবা অব্যাহত রেখেছিল যতক্ষণ না ভারত-পাকিস্তান সংঘাত চারিদিকে ছড়িয়ে সব যাত্রীবাহী ট্রেন সংযোগের অবসান ঘটায়। ১৯৭১ সালের বাংলাদেশের স্বাধীনতা যুদ্ধ ফল স্বরূপ হিসাবে পূর্ব পাকিস্তান স্বাধীন হয় জাতি-রাষ্ট্র বাংলাদেশ হিসাবে। উপরে উল্লিখিত ট্রেন গুলোর মধ্যে প্রথম দুটো ট্রেন মৈত্রী এক্সপ্রেস এর মতন একই রুট এ, গেদে এবং দর্শনা হয়ে চলাচল করত এবং বরিশাল এক্সপ্রেস, বনগাঁ ও যশোর এর মাধ্যমে চলাচল করত। সীমিত মালবাহী সেবা কয়েক বছরের জন্য বাংলাদেশ ও ভারতের মধ্যে চলাচল করে, কিন্তু যাত্রী পরিষেবা শুধুমাত্র ২০০৮ সালে পুনর্জাগরিত হয়, ২০০৭ সালের ফেব্রুয়ারি মাসে ভারতের বর্তমান রাষ্ট্রপতি এবং ভারতের তৎকালীন পররাষ্ট্রমন্ত্রী ও বর্তমান রাষ্ট্রপতি প্রণব মুখোপাধ্যায়ের ঢাকা ভ্রমনের পর। ২০০৭ সালের জুলাই মাসের ৮ তারিখ প্রথম ট্রেন (মৈত্রী এক্সপ্রেস) ভারতীয় সরকারি কর্মকর্তাদের বহন করে, একটি পরীক্ষা চালানোর মাধ্যমে কোলকাতা থেকে ঢাকা পর্যন্ত চলে।২০০৮ সালের ১৪ এপ্রিল, বাংলা পয়লা বৈশাখের দিন থেকে দ্বি-সাপ্তাহিক এই ট্রেন সাভিস চালু করা হয়। মৈত্রী এক্সপ্রেসের যাত্রীদের ভিসার জন্য আবেদন করার ক্ষেত্রে এটি "রেল-গেদে দ্বারা" (ভারতীয় ভিসার জন্য) বা "রেল-দর্শনা দ্বারা" (বাংলাদেশী ভিসার জন্য) হিসাবে এন্ট্রি পোর্ট উল্লেখ করার জন্য অপরিহার্য। R.P.Saxena। "Indian Railway History timeline"। ১৪ জুলাই ২০১২ তারিখে মূল থেকে আর্কাইভ করা। সংগ্রহের তারিখ ২০১১-১২-১০।  "Dhaka-Calcutta train link resumes"। BBC News। বিবিসি। ১৪ এপ্রিল ২০০৮। সংগ্রহের তারিখ ২০০৮-০৪-১৭।  "Train links Dhaka, Kolkata"। New Age , 16 April 2008। ২০০৮-০৪-২১ তারিখে মূল থেকে আর্কাইভ করা। সংগ্রহের তারিখ ২০০৯-০৮-১৫।  http://news.bbc.co.uk/2/hi/south_asia/7345724.stm "International Trains from India"। railwaysheadlinesindia। ২০০৯-০৩-২২ তারিখে মূল থেকে আর্কাইভ করা। সংগ্রহের তারিখ ২০০৯-০৮-১৫।
বরিশাল এক্সপ্রেস

বরিশাল এক্সপ্রেস ছিল আন্তর্জাতিক যাত্রীবাহী একটি ট্রেন যা তৎকালীন পূর্ব পাকিস্তান (বর্তমান বাংলাদেশ) এবং ভারতে চলাচল করত। ট্রেনটি ভারতের কলকাতার সাথে বাংলাদেশের খুলনা শহরের সংযোগ রক্ষা করত। ১৯৬৫ সালের ভারত-পাকিস্তান যুদ্ধের সময় এই রেলওয়ে সংযোগটি বন্ধ করে দেওয়া হয়। বরিশাল এক্সপ্রেস ১৮৮৪ সালে চালু হয়। ট্রেনটি ভারতের কলকাতা শহরের সাথে বাংলাদেশের খুলনা শহরকে সংযুক্ত করত। ১৯৬৫ সালে ভারত-পাকিস্তান যুদ্ধের আগে পর্যন্ত তিনটি মালবাহী ও যাত্রীবাহী ট্রেন ভারত ও পূর্ব পাকিস্তানে চলাচল করত। ইস্ট বেঙ্গল এক্সপ্রেস - শিয়ালদহ থেকে গোয়ালন্দ ঘাট পর্যন্ত, ভায়া গেদে ও দর্শনা। ইস্ট বেঙ্গল মেল - শিয়ালদহ থেকে পার্বতীপুর পর্যন্ত, ভায়া গেদে ও দর্শনা। এবং বরিশাল এক্সপ্রেস - শিয়ালদহ থেকে খুলনা পর্যন্ত, ভায়া পেট্রাপোল-বেনাপোল। ১৯৬৫ সালের ভারত-পাকিস্তান যুদ্ধের সময় এই রেলওয়ে সংযোগটি বন্ধ করে দেওয়া হয়। ১৯৭২ সালে মালবাহী ট্রেন সেবার জন্য রুট ২ বছরের জন্য পুনরায় চালু হয়েছিল। ২০০০ সালের জুলাইয়ে ট্রেন যোগসূত্রটি পুনঃপ্রতিষ্ঠা করার জন্য ভারত ও বাংলাদেশের মধ্যে একটি চুক্তি স্বাক্ষরিত হয়েছিল। ১৯৯৪ সাল থেকে সম্ভাব্যতা সমীক্ষা চলমান রয়েছে। ২০১৭ সালে নতুন ট্রেন হিসেবে বন্ধন এক্সপ্রেস চালু করা হয়। সীমান্তের অপেক্ষায় কয়েক ঘণ্টা না হারাতে অভিবাসন পরীক্ষা কলকাতা ট্রেন স্টেশনে সরিয়ে আনা হয়েছে। বন্ধন এক্সপ্রেস Sangeeta Thapliyal। "India-Bangladesh Transportation Links: A Move for Closer Cooperation"। সংগ্রহের তারিখ ২০১১-১২-১০।  "Geography - International"। IRFCA। সংগ্রহের তারিখ ২০১১-১২-১০।
মিচেল স্যান্টনার

মিচেল জোসেফ স্যান্টনার (জন্ম: ৫ ফেব্রুয়ারি, ১৯৯২) ওয়াইকাতোর হ্যামিল্টনে জন্মগ্রহণকারী উদীয়মান নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ঘরোয়া ক্রিকেটে নর্দার্ন ডিস্ট্রিক্টস ক্রিকেট দলে প্রতিনিধিত্ব করছেন। দলে তিনি মূলতঃ অল-রাউন্ডার হিসেবে খেলেন। মিচেল স্যান্টনার বামহাতে ব্যাটিংয়ের পাশাপাশি স্লো বাম-হাত অর্থোডক্সে পারদর্শী। এপ্রিল, ২০১৫ সালে নিউজিল্যান্ডের একদিনের আন্তর্জাতিক ও টুয়েন্টি২০ আন্তর্জাতিক দলের সদস্যরূপে ইংল্যান্ড সফরে খেলার জন্য মনোনীত হন। দলের অন্যতম সদস্য অ্যাডাম মিলেন আঘাত পাওয়ায় তার পরিবর্তে মিচেল স্যান্টনার স্থলাভিষিক্ত হন। ৯ জুলাই, ২০১৫ তারিখে জিম্বাবুয়ে সফরে দলের সদস্য হিসেবে তাকে অন্তর্ভুক্ত করা হয়। কিন্তু বৃদ্ধাঙ্গুলের আঘাতপ্রাপ্তির কারণে আগস্ট, ২০১৫ সালে জিম্বাবুয়ে থেকে বাদ দেয়া হয় ও তার পরিবর্তে জর্জ ওয়ার্কারকে জিম্বাবুয়ের বিপক্ষে খেলার জন্য নিউজিল্যান্ড দলের সদস্য হিসেবে অন্তর্ভুক্ত করা হয়। "Guptill, Henry in NZ Test squad for England"। ESPNcricinfo। সংগ্রহের তারিখ ৫ এপ্রিল ২০১৫।  "Adam Milne ruled out of one-day series"। ESPNCricinfo। সংগ্রহের তারিখ ২৫ মে ২০১৫।  "McCullum, Southee rested for Africa tour"। ESPNCricinfo। সংগ্রহের তারিখ ৯ জুলাই ২০১৫।  "Santner out of Africa tour with fractured thumb"। ESPNCricinfo। সংগ্রহের তারিখ ২১ জুলাই ২০১৫।  টম ল্যাথাম নিউজিল্যান্ড জাতীয় ক্রিকেট দল ২০১৫ নিউজিল্যান্ড ক্রিকেট দলের ইংল্যান্ড সফর ইএসপিএনক্রিকইনফোতে মিচেল স্যান্টনার (ইংরেজি) ক্রিকেটআর্কাইভে মিচেল স্যান্টনার (সদস্যতা প্রয়োজনীয়) (ইংরেজি)
রড ল্যাথাম

রডনি টেরি রড ল্যাথাম (ইংরেজি: Rod Latham; জন্ম: ১২ জুন, ১৯৬১) ক্রাইস্টচার্চে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন রড ল্যাথাম। এছাড়াও তিনি ক্যান্টারবারির পক্ষে রাগবি খেলেছেন। তার সন্তান টম ল্যাথাম নিউজিল্যান্ড দলে প্রতিনিধিত্ব করছেন। স্বল্পকালীন খেলোয়াড়ী জীবনে তিনি মাত্র ৪ টেস্টে অংশ নিতে পেরেছেন। তন্মধ্যে ১৯৯২ সালে বুলাওয়েতে জিম্বাবুয়ের বিপক্ষে অনুষ্ঠিত টেস্টে একমাত্র সেঞ্চুরিটি (১১৯) করেছেন। তবে, অল-রাউন্ডার হিসেবে একদিনের আন্তর্জাতিকে প্রভূতঃ সফলতা লাভ করেছেন তিনি। ১৯৯২ সালের ক্রিকেট বিশ্বকাপ প্রতিযোগিতায় দলের ব্যাটিং উদ্বোধনে নেমেছেন। সমগ্র খেলোয়াড়ী জীবনে ৩৩টি একদিনের আন্তর্জাতিকে অংশগ্রহণ করেন। সর্বোচ্চ রান করেন ৬০। ২৮ মার্চ, ১৯৯৩ তারিখে অকল্যান্ডের ইডেন পার্কে অস্ট্রেলিয়ার বিপক্ষে তিনি তার সেরা বোলিং পরিসংখ্যান গড়েন ৫/৩২। "New Zealand / Players / Tom Latham"। ESPN cricinfo। সংগ্রহের তারিখ ২৪ ফেব্রুয়ারি ২০১৩।  ইএসপিএনক্রিকইনফোতে রড ল্যাথাম (ইংরেজি) ক্রিকেটআর্কাইভে রড ল্যাথাম (সদস্যতা প্রয়োজনীয়) (ইংরেজি) টম ল্যাথাম নিউজিল্যান্ড জাতীয় ক্রিকেট দল
রশিদ রিদা

মুহাম্মদ রশিদ রিদা (আরবি: محمد رشيد رضا; transliteration, Muḥammad Rashīd Riḍāʾ; উসমানীয় সিরিয়া, ২৩ সেপ্টেম্বর ১৮৬৫ বা ১৮ অক্টোবর১৮৬৫ –মিশর, ২২ আগস্ট ১৯৩৫) একজন মুসলিম সংস্কারক। তার ধারণাগুলো ইসলামি রাষ্ট্রের রাজনৈতিক দর্শন তৈরিতে ২০শ শতাব্দীর ইসলামি চিন্তাবিদদের উপর প্রভাব ফেলেছে। বলা হয় যে রশিদ রিদা তার প্রজন্মের সবচেয়ে প্রভাবশালী ও বিতর্কিত পণ্ডিত। তিনি সালাফি আন্দোলন ও কায়রোতে মোহাম্মদ আবদুহ কর্তৃক প্রতিষ্ঠিত ইসলামি আধুনিকতাবাদ আন্দোলন দ্বারা প্রভাবিত ছিলেন। রশিদ রিদা উসমানীয় সাম্রাজ্যের অন্তর্গত উসমানীয় সিরিয়ার ত্রিপলির নিকটবর্তী আল কালামুনের জন্মগ্রহণ করেন। তার প্রথমদিককার শিক্ষাজীবন প্রথামাফিক ইসলামি বিষয় দ্বারা সম্পন্ন হয়। ১৮৮৪-৫ সালে জামাল উদ্দিন আফগানি ও মোহাম্মদ আবদুহ কর্তৃক প্রকাশিত আল উরওয়া আল উসকা নামক পত্রিকায় প্রকাশ পান। ১৮৯৭ সালে আবদুহর সাথে কাজ করার জন্য তিনি কায়রোর উদ্দেশ্যে সিরিয়া ত্যাগ করেন। পরের বছর তারা আল মানার নামক সাপ্তাহিক (পরে মাসিক) প্রকাশ করেন। ১৯৩৫ সালে মৃত্যুর আগ পর্যন্ত তিনি এই পত্রিকায় কাজ করেছেন। ইসলামি পণ্ডিতদের তালিকা David Gauvain, Salafi Ritual Purity: In the Presence of God, p33 "He began to specialize in the field of Hadith and its related sciences by the age of 20 -- being influenced by articles in Al-Manar magazine." Prophet's Prayer (Sallallaahu 'Alaihi Wasallam) Described from the Beginning to the End as Though You See it, introduction, p4. Ende, W. (২০১২-০৪-২৪)। "Ras̲h̲īd Riḍā"। Encyclopaedia of Islam, Second Edition (ইংরেজি ভাষায়)। ডিওআই:10.1163/1573-3912_islam_sim_6240।  Goldschmidt, Arthur (২০০০)। Biographical dictionary of modern Egypt। Internet Archive। Boulder ; London : L. Rienner। পৃষ্ঠা ১৬৬। আইএসবিএন 978-1-55587-229-8।  Encyclopedia of Islam and the Muslim World, Thompson Gale (2004), p.597 Encyclopedia of Islam, Juan Campo, p. 581 "সংরক্ষণাগারভুক্ত অনুলিপি"। ৪ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ৬ মে ২০১৫।  Encyclopedia of Islam and the Muslim World, Thompson Gale (2004), p.597 আরবি উইকিসংকলনে এই নিবন্ধ সম্পর্কে আদি লেখা রয়েছে: Rashid Rida Short biography Rashid Rida Hometown Website ওয়েব্যাক মেশিনে আর্কাইভকৃত ১৭ জানুয়ারি ২০১০ তারিখে Les clés du Moyen-Orient
গোয়ালন্দ ঘাট

গোয়ালন্দ ঘাট বাংলাদেশের ঢাকা বিভাগের রাজবাড়ী জেলার গোয়ালন্দ উপজেলার অন্তর্গত একটি ক্ষুদ্র শহর এবং পৌরসভা। গোয়ালন্দ ঘাট এবং গোয়ালন্দ বাজারে দুটি রেলওয়ে স্টপ আছে। বাংলাদেশের সবচেয়ে বড় ফেরী ঘাট হলো:- দৌলতদিয়া ফেরী ঘাট, যেটা গোয়ালন্দে অবস্থিত। শহরটি ৪.৮২ বর্গকিলোমিটার এলাকা জুড়ে অবস্থিত এবং এর জনসংখ্যা প্রায় ২২,০০০ (২০০১ সালের গণনা অনুযায়ী)। ইস্টার্ন বেঙ্গল রেলওয়ে ১৮৭১ সালে পদ্মার দক্ষিণ তীরে, কলকাতা থেকে গোয়ালন্দ পর্যন্ত রেল লাইন চালু করে। গোয়ালন্দ বহু বছর ধরে পূর্ববঙ্গ ও আসাম অংশে যাতায়াতের জন্য পরিবহনের একটি প্রধান কেন্দ্রবিন্দু ছিল। এমনকি ১৯৪৭ সালে ভারত ভাগের পর, ইস্ট বেঙ্গল এক্সপ্রেস ১৯৬৪ সাল পর্যন্ত এখানে চলাচল করেছিল। এরপর গোয়ালন্দের ঘাট রেল সংযোগ শুধুমাত্র বাংলাদেশের অভ্যন্তরীণ ভ্রমণের জন্য ব্যবহার করা হয়েছে। ""বাংলাদেশ রেলওয়ের রুট ম্যাপ" ২০০১" (পিডিএফ)। ২২ ডিসেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ মে ২০১৫।  বাংলাদেশ পরিসংখ্যান ব্যুরো, ২০০১ সালের গণনা অনুযায়ী ফলাফল। Data corrected upwards by 6.23 percent, according to officially estimated loss during the counting process, with the result rounded to the nearest thousand. R.P.Saxena। "Indian Railway History timeline"। ২৯ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২০১১-১২-১০।  সঙ্গীতা থাপলিইয়াল। "India-Bangladesh Transportation Links: A Move for Closer Cooperation"। সংগ্রহের তারিখ ২০১১-১২-১০।  "Geography - International"। IRFCA। সংগ্রহের তারিখ ২০১১-১২-১০।
মহিমাগঞ্জ মহাবিদ্যালয়

মহিমাগঞ্জ মহাবিদ্যালয় (ইংরেজি: Mahimaganj College) মহিমাগঞ্জ ইউনিয়ন এর প্রাণকেন্দ্রে অবস্থিত একটি মহা বিদ্যালয় । এটি গোবিন্দগঞ্জ উপজেলার অন্যতম শিক্ষাপ্রতিষ্ঠান । মহিমাগঞ্জ মহাবিদ্যালয় ১৯৭২ খ্রীষ্টাব্দে প্রতিষ্ঠা লাভ করে। গাইবান্ধা জেলার গোবিন্দগঞ্জ উপজেলার শিল্প এলাকা মহিমাগঞ্জ ইউনিয়ন। একসময় উচ্চ শিক্ষার তাগিদে মাধ্যমিক স্তর পেরিয়ে প্রায় ১২ কিলোমিটার দুরত্বে গোবিন্দগঞ্জ এ যেতে হতো উচ্চ মাধ্যমিক শিক্ষার জন্য। সে সময় শিক্ষা বিস্তার এতখানি প্রসার লাভ করেনি, এ কারণে অনেকে মাধ্যমিক স্তর পেরিয়ে উচ্চ শিক্ষার জন্য উপজেলা সদরে গিয়ে লেখাপড়ার প্রতি অনীহা আনে। ঝড়ে পড়ে অনেক শিক্ষার্থী। এলাকার শিক্ষানুরাগী ব্যক্তিগণ ঝড়ে পড়া শিক্ষার্থী রোধে প্রতিষ্ঠা করেন মহিমাগঞ্জ মহাবিদ্যালয়। পর্যায়ক্রমে প্রতিষ্ঠানটিতে ডিগ্রী পর্যায় পর্যন্ত উন্নীত করা হয়। কলেজটিতে মানবিক, বিজ্ঞান ও বাণিজ্য বিভাগ চালু আছে । * আবশ্যিক - বাংলা, ইংরেজি এবং তথ্য ও যোগাযোগ প্রযুক্তি (সকল বিভাগের জন্য) * ঐচ্ছিক বিষয়সমূহ - অর্থনীতি পৌরনীতি যুক্তিবিদ্যা ইসলামের ইতিহাস সাধারণ ইতিহাস ইসলামী শিক্ষা ভূগোল সমাজকল্যাণ মনোবিজ্ঞান আরবী কৃষি শিক্ষা সাচিবিকবিদ্যা পদার্থবিজ্ঞান প্রাণিবিদ্যা রসায়ন গণিত জীববিজ্ঞান কম্পিউটার বিজ্ঞান হিসাব রক্ষণ ও হিসাববিজ্ঞান বাণিজ্যনীতি অর্থনীতি ও বাণিজ্যিক ভূগোল ব্যবসায়নীতি ও প্রয়োগ ব্যবসায় উদ্দ্যেগ ও ব্যবহারিক ব্যবস্থাপনা স্কাউটিং খেলাধুলা (অ্যাথলেটিক্স, ক্রিকেট ও ফুটবল) বিতর্ক সাংস্কৃতিক অনুষ্ঠান শিক্ষা সফর ইত্যাদি ১টি তিন তলা ভবন, ১০টি আধাপাকা টিনশেড ঘর, ১টি মিলনায়তন এবং ১টি গ্রন্থাগার বাংলাদেশের কলেজের তালিকা মহিমাগঞ্জ ইউনিয়ন মহিমাগঞ্জ মহিলা কলেজ মহিমাগঞ্জ বালিকা উচ্চ বিদ্যালয় রংপুর চিনি কল উচ্চ বিদ্যালয় মহিমাগঞ্জ আলিয়া কামিল মাদ্রাসা মহিমাগঞ্জ উচ্চ বিদ্যালয় রংপুর চিনি কল লিমিটেড "মহিমাগঞ্জ মহাবিদ্যালয়"। mahimaganjcollege.com। ২২ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২০১৫-০৫-০৬।  "মহিমাগঞ্জ কলেজ এর ওয়েব সাইট"। mahimaganjcollege। ২০১৫-১২-২২ তারিখে মূল থেকে আর্কাইভ করা। সংগ্রহের তারিখ ২০১৫-১১-২৭।  "কলেজটিতে যে যে বিষয়ে পাঠদান করা হয়"। ২০ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৫।
২০০৭ ক্রিকেট বিশ্বকাপ

ক্রিকেট বিশ্বকাপ ২০০৭ সালে ওয়েস্ট ইন্ডিজে অনুষ্ঠিত হয়েছে। মার্চ ১৩, ২০০৭ তারিখ থেকে শুরু হওয়া এই বিশ্বকাপ এপ্রিল ২৮, ২০০৭ তারিখে শেষ হয়েছে। এই বিশ্বকাপে মোট ৫১টি খেলা অনুষ্ঠিত হয়। এর আগে ২০০৩ সালের বিশ্বকাপে ৫৪টি খেলা হয়েছিলো। ২০০৭ এ দুইটি অতিরিক্ত দল অংশ নেয়া সত্ত্বেও খেলা হয়েছে কম। চারটি গ্রুপে বিভক্ত মোট ১৬ টি দল এই বিশ্বকাপে অংশ নিয়েছে। প্রতি গ্রুপ থেকে সর্বোচ্চ পয়েন্টধারী দুইটি দল নিয়ে "সুপার ৮" গঠিত হয় এবং এই সুপার ৮ থেকেই নির্ধারিত হয় সেমি ফাইনালে অংশগ্রহণকারী দলগুলো। বিশ্বকাপের উদ্বোধনী অনুষ্ঠান ১১ মার্চ, ২০০৭ তারিখে ওয়েস্ট ইন্ডিজের অন্তর্গত জ্যামাইকা রাষ্ট্রের ট্রেলাউনি শহরের গ্রীনফিল্ড স্টেডিয়ামে অনুষ্ঠিত হয়। আইসিসি বিশ্বকাপ ক্রিকেট ২০০৭-এ মোট ১৬টি দল অংশ নিয়েছে। এই ১৬টি দল নিয়ে ৪টি পৃথক পৃথক গ্রুপ করা হয়েছে। এখানে গ্রুপভিত্তিক দলসমূহের তালিকা উল্লেখ করা হলো: ফাইনালে অস্ট্রেলিয়া ৫৩ রানে শ্রীলঙ্কাকে পরাজিত করে বিশ্বকাপ জয় করে। অস্ট্রেলিয়ার অ্যাডাম গিলক্রিস্ট ফাইনালের সেরা খেলোয়াড় এবং গ্লেন ম্যাকগ্রাথ বিশ্বকাপের সেরা খেলোয়াড় নির্বাচিত হন। উৎস: [তথ্যসূত্র প্রয়োজন] উৎস: [তথ্যসূত্র প্রয়োজন] উৎস: [তথ্যসূত্র প্রয়োজন] উৎস: [তথ্যসূত্র প্রয়োজন] উৎস: [তথ্যসূত্র প্রয়োজন] http://www.espncricinfo.com/wc2007/engine/current/match/247507.html উইকিমিডিয়া কমন্সে ২০০৭ ক্রিকেট বিশ্বকাপ সংক্রান্ত মিডিয়া রয়েছে। 2007 Cricket World Cup website ICC Overview of 2007 World Cup ICC website – Cricket World Cup page Cricinfo – Cricket World Cup 2007 2007 Cricket World Cup Australia's Winning ODI Kit
অক্সিটোসিন

অক্সিটোসিন (ইংরেজি: Oxytocin) হল স্তন্যপায়ী প্রাণীদের দেহে প্রাপ্ত একটি হরমোন। এটি স্তন্যপায়ীদের মস্তিষ্কে কাজ করে। মানবদেহে এটি নারীদের প্রজননের সময় নির্গত হয়, বিশেষ করে সন্তান প্রসবের সময় এবং প্রসবের পরে। এস্ট্রোজেন অক্সিটোসিনের নিঃসরণ বাড়াতে এবং মস্তিষ্কে এর রিসেপ্টর এর অভিব্যক্তি বাড়াতে দেখা গেছে। মহিলাদের মধ্যে, এস্ট্রাডিউল এর একক ডোজ রক্তে অক্সিটোসিন এর পর্যাপ্ত ঘনত্ব বাড়াতে দেখা গেছে। অক্সিটোসিন পেপটাইড প্রথমে OXT gene থেকে নিষ্ক্রিয় প্রোটিন হিসাবে সংশ্লেষিত হয়। এই প্রোটিনটিতে অক্সিটোকিন ক্যারিয়ার প্রোটিন নিউরোফিসিন আইও অন্তর্ভুক্ত থাকে। নিষ্ক্রিয় এই প্রোটিনটি ক্রমাগত এনজাইমের মাধ্যমে ছোটো ছোট টুকরাগুলিতে (যার মধ্যে একটি নিউরোফিসিন আই) হাইড্রোলাইজড হয়। সক্রিয় অক্সিটোসিন ননাপেপটাইড প্রকাশিত সর্বশেষ হাইড্রোলাইসিস পেপটিডাইলগ্লাইসিন আলফা-অ্যামিডেটিং মনু অক্সিজেনেস (পিএএম) দ্বারা অনুঘটকিত হয়। পিএএম এনজাইম সিস্টেমের ক্রিয়াকলাপ ভিটামিন সি (অ্যাসকরবেট) এর উপর নির্ভরশীল, যা একটি প্রয়োজনীয় ভিটামিন কোফ্যাক্টর। সৌভাগ্যক্রমে, সোডিয়াম অ্যাসকরবেটকে নিজে থেকেই ডোজ-নির্ভর পদ্ধতিতে ডিম্বাশয়ের টিস্যু থেকে অক্সিটোসিনের উত্পাদনকে উদ্দীপিত করতে দেখা গেছে। একই রকম টিস্যুগুলির অনেকগুলি (যেমন: ডিম্বাশয়, শুক্রাশয়, চোখ, অ্যাড্রেনালস, প্লাসেন্টা, থাইমাস, অগ্ন্যাশয়) যেখানে পিএএম (এবং ডিফল্টরূপে অক্সিটোসিন) পাওয়া যায় সেগুলি ভিটামিন সি এর উচ্চতর ঘনত্ব সঞ্চয় করতেও সক্ষম। Weisman O, Zagoory-Sharon O, Feldman R (সেপ্টেম্বর ২০১২)। "Intranasal oxytocin administration is reflected in human saliva"। Psychoneuroendocrinology। 37 (9): 1582–6। ডিওআই:10.1016/j.psyneuen.2012.02.014। পিএমআইডি 22436536। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Huffmeijer R, Alink LR, Tops M; ও অন্যান্য (২০১২)। "Salivary levels of oxytocin remain elevated for more than two hours after intranasal oxytocin administration"। Neuro Endocrinol. Lett.। 33 (1): 21–5। পিএমআইডি 22467107। উদ্ধৃতি শৈলী রক্ষণাবেক্ষণ: ও অন্যান্য স্পষ্টভাবে ব্যবহার করছে (link) উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Trust, Morality and Oxytocin ওয়েব্যাক মেশিনে আর্কাইভকৃত ১ জুন ২০১২ তারিখে, a TED talk by Paul J. Zak (July 2011) Molecular neurobiology of social bonding: Implications for autism spectrum disorders, a National Institutes of Health lecture by Larry Young (January 4, 2010) The science of love: I get a kick out of you from The Economist (February 12, 2004)
দারা শিকোহ

দারা শিকোহ (২০ মার্চ ১৬১৫ – ৩০ অগাস্ট ১৬৫৯) ছিলেন মোগল সম্রাট শাহজাহান ও তার স্ত্রী মুমতাজ মহল এর বড় পুত্র। ফার্সি ভাষায় দারা শিকোহ্‌র নামের অর্থ মহিমান্বিত। তিনি সর্বপ্রথম ফার্সি ভাষায় ভগবত গীতা ও উপনিষদ অনুবাদ করেন। মুঘল সাম্রাজ্যর উত্তরাধিকারী হিসাবে তিনি শাহজাহান এবং শাহজাহানের কন্যা জাহানারা বেগম দারা শিকোহকে সমর্থন করতেন। কিন্তু ছোট ভাই আওরঙ্গজেব এর সাথে সাম্রাজ্য নিয়ে যুদ্ধে দারা শিকোহ পরাজিত হন। আওরঙ্গজেবের আদেশে তার শিরোচ্ছেদ করা হয়। আকবর নূর জাহান The Jahangirnama : memoirs of Jahangir, Emperor of India। Freer Gallery of Art, Arthur M. Sackler Gallery in association with Oxford University Press। ১৯৯৯। পৃষ্ঠা 461। আইএসবিএন 978-0-19-512718-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Awrangābādī, Shāhnavāz Khān; Shāhnavāz, ʻAbd al-Ḥayy ibn; Prashad, Baini (১৯৫২)। The Maāthir-ul-umarā: being biographies of the Muhammādan and Hindu officers of the Timurid sovereigns of India from 1500 to about 1780 A.D. (ইংরেজি ভাষায়)। Asiatic Society। পৃষ্ঠা 684। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে দারা শিকোহ সংক্রান্ত মিডিয়া রয়েছে। উইকিউক্তিতে দারা শিকোহ সম্পর্কিত উক্তির সংকলন রয়েছে।
ইসলামবাদ

ইসলামবাদ বা ইসলামপন্থা (বিশেষণঃ ইসলামপন্থী) (উর্দু: اسلام پرستی‎‎; আরবি: الإسلام السياسي) (রাজনৈতিক ইসলাম নামেও পরিচিত) হল মতাদর্শের একটি দলগোষ্ঠী যারা বলেন যে ইসলামি রাষ্ট্রসমূহ শরিয়া (ইসলামি আইন) দ্বারা পরিচালিত হওয়া উচিত। সাধারণত এটি এমন একটি মতবাদ যাতে বলা হয় সমাজ এবং রাজনীতি উভয়ই এবং জনগণের ব্যক্তিগত জীবন ইসলাম কর্তৃক নির্দেশিত হওয়া উচিত। ইসলাম, হ্যাঁ; ইসলামী দল, না রাজনৈতিক ইসলাম জিহাদবাদ সালাফিবাদ Berman, S, "Islamism, Revolution, and Civil Society, Perspectives on Politics", Vol. 1, No. 2, June 2003, American Political Science Association, p. 258 উইকিঅভিধানে ইসলামবাদ শব্দটি খুঁজুন। উইকিমিডিয়া কমন্সে ইসলামবাদ সংক্রান্ত মিডিয়া রয়েছে।
গিনি যুদ্ধ

১৪৭৮ সালে পশ্চিম আফ্রিকার গিনি উপসাগরে পর্তুগিজ নৌবহর এবং ক্যাস্তিলিয়ান নৌবহর মধ্যে ক্যাস্তিলিয়ান উত্তরাধিকার যুদ্ধ এর প্রেক্ষাপটে গিনি যুদ্ধ সংঘটিত হয়। গিনে যুদ্ধের ফলাফল ছিল পর্তুগাল আটলান্টিক এবং আলকাকোভাস শান্তিচুক্তিতে (১৪৭৯) কাইস্টালের সাথে বিতর্কিত অঞ্চলগুলো ভাগ করে নেয়া। ক্যানারি দ্বীপপুঞ্জ ছাড়া অন্য সকল কিছু পর্তুগিজদের নিয়ন্ত্রণে থেকে যায় : গিনি, কেপ ভার্দে, মদিরা, এজোরস এবং ফেজ রাজ্য জয় করার একচেটিয়া অধিকার। Diffie, Shafer, Winius, p.151। Newitt, p. 37। Newitt, "However, in 1478 the Portuguese surprised thirty-five Castilian ships returning from Mina and seized them and all their gold." p. 37
ক্যানানোর প্রথম যুদ্ধ

ক্যানানোর নৌবাহিনীর যুদ্ধ (১৫০১/১৫০২) ক্যানানোর প্রথম যুদ্ধ একটি নৌ সংশ্লিষ্ট যুদ্ধ যা জোয়া দা নোভা এ অধীনে পরিচালিত তৃতীয় পর্তুগিজ নৌবহর এবং কালিকট নৌবহরের মধ্যে সংঘটিত হয়। যুদ্ধটি ৩১ ডিসেম্বর ১৫০১ এবং ২ জানুয়ারি ১৫০২ এর মধ্যে দুই দিন ধরে সংঘঠিত হয়েছিল এবং এটি ছিল ভারত মহাসাগরে পর্তুগিজ নৌবাহিনীর প্রথম বড় আক্রমণ। যদিও সংখ্যায় বাজেভাবে, দা নোভার সাহসী কৌশল, উন্নত প্রশিক্ষণ এবং প্রশিক্ষিত সৈন্য এবং উন্নত অস্ত্রশস্ত্র পর্তুগিজদের জন্য কালিকটের ব্লকিং বাহিনীকে পরাস্ত করতে, ক্যানানোর থেকে বেরিয়ে আসতে এবং যুদ্ধ থেকে বিজয়ী হওয়ার জন্য নির্ধারক প্রমাণিত হয়েছিল। যুদ্ধটি ঐতিহাসিকভাবেও উল্লেখযোগ্য একটি যুদ্ধ কারণ এটি যুদ্ধের একটি নৌ লাইনের ইচ্ছাকৃত ব্যবহার প্রাচীনতম রেকর্ড এবং একা কামান দিয়ে যুদ্ধের সমাধান করার জন্যও পরিচিক। নৌবাহিনীর বিকাশের সাথে সাথে এই কৌশলগুলি ক্রমবর্ধমানভাবে প্রচলিত হয়ে উঠে এবং জাহাজগুলিকে সশস্ত্র লোকদের বাহক হিসাবে কম এবং ভাসমান আর্টিলারি হিসাবে আরও বেশি করে ভাবা শুরু হয়। সেই বিবেচনায়, এটিকে প্রথম 'আধুনিক' নৌ যুদ্ধ বলা হয় (অন্তত এক পক্ষের জন্য)। এরপরে, জোয়াও দা নোভা পর্তুগালে ফিরে আসেন। Matthew (1997: p.11) "Cananor – 31 de Dezembro de 1501 a 2 de Janeiro de 1502"। ২০ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)